Document ID: 32007D0556

РЕШЕНИЕ НА КОМИСИЯТА
от 1 август 2007 година
за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността
(нотифицирано под номер C(2007) 3696)
(Текст от значение за ЕИП)
(2007/556/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 4 от нея,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 4 от нея,
като взе предвид Директива 2005/94/ЕО на Съвета от 20 декември 2005 г. относно мерки на Общността за борба с инфлуенцата по птиците и за отмяна на Директива 92/40/ЕИО (3), и по-специално член 63, параграф 3 от нея,
като има предвид, че:
(1)
Решение 2006/415/ЕО на Комисията от 14 юни 2006 г. относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността и за отмяна на Решение 2006/135/ЕО (4) определя някои предпазни мерки с оглед предотвратяване разпространението на тази болест, включително и установяването на области А и Б в случай на подозирано или потвърдено избухване на болестта.
(2)
След избухване на високопатогенна инфлуенца от подтип H5N1 в Чешката република Комисията прие Решение 2007/434/ЕО от 21 юни 2007 г. за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5 по домашните птици в Чешката република (5).
(3)
В следващите дни Комисията прие Решение 2007/454/ЕО от 29 юни 2007 г. относно защитни мерки по отношение на високопатогенната инфлуенца по птиците от подтип H5N1 по домашните птици в Общността (6) в потвърждение на временните защитни мерки, предвидени с Решение 2007/434/ЕО за прилагане в области А и Б в Чешката република и срока на тази регионализация.
(4)
След избухване на високопатогенна инфлуенца от подтип H5N1 в Германия, Комисията прие Решение 2007/483/ЕО от 9 юли 2007 г. за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5 по домашните птици в Германия (7).
(5)
С Решение 2007/496/ЕО на Комисията от 13 юли за изменение на Решение 2006/415/ЕО относно някои защитни мерки по отношение на високопатогенната инфлуенца по птиците от подтип H5N1 по домашните птици в Общността (8) временните защитни мерки, предвидени с Решение 2007/483/ЕО за прилагане в области А и Б в Германия бяха потвърдени. В допълнение очертаването на ограничените зони и срокът на мерките, прилагани от Чешката република, бяха изменени в съответствие с промяната на епидемиологичната ситуация в тази държава-членка.
(6)
На 12 юли 2007 г. Чешката република потвърди съобщението за наличието на още две огнища на болестта в птичи ферми на територията на област А, което налага продължаване срока на прилагането на защитните мерки в Чешката република. Освен това, за по-голяма яснота на общностното право се налага да се състави списък на регионите под ограничение в област А на тази държава-членка, подредени по азбучен ред, без разлика дали става дума за защита или наблюдение на зоните.
(7)
Решение 2006/415/ЕО следва съответно да се измени.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2006/415/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 1 август 2007 година.

Labels: 3
0
18
6